"Kwa bofelong ba Kereiti ya 10 moithuti yo o fitlheletseng dithuto ka bontlhanngwe a ka : bua le go tlhagisa ditlhangwa ka kabakanyo e kgolo e bile a tlhagisa ka sewelo ditlhangwa tse di nang le nyalelano le tomagano ya dikakanyo ; dirisa ka sewelo puo e e bontshang tshisimogo le tlotlo ; kgona go le gonnye go reetsa ka tsenelelo go lemoga , ranola , sekaseka kgotsa go tlhalosa tshedimosetso ; kgona go le gonnye go tlhaeletsana ka nonofo mo maemong a a tlwaelegileng mme o tlhoka thelelo le go itlhalosa mo maemong a a farologaneng a tlhaeletsano . lemoga le go ranola ditlhangwa ka bothata ka sewelo a thusiwa fa a buisa le go lebelela mme a nna le bothata jo bogolo fa a sekaseka le go tlhalosa tshedimosetso ; bontsha go tlhaloganya ka sewelo mme a kgona go le gonnye go tshegetsa dikakanyo ; buisetsa kwa godimo ka go okaoka le ka maikutlo ; bontsha tshisimogo mo dikakanyong tsa ba bangwe le mo go tsa setso ka sewelo . kwala le go tlhagisa ditlhangwa fela ka sewelo di bontsha nyalelano , tomagano le boitshimololedi ; ka sewelo kgona go le gonnye go kwala go ya ka baamogedi , maitlhomo , maemo le dikagego tse di farologaneng ; rulaganya dikakanyo le dintlha tsa tshegetso a itemogela bothata le fa a bona thuso ; bontsha bosupi jo bonnye jwa setaele sa gagwe ; boeletsa le go baakanya diphoso fela a itemogela bothata le fa a bona thuso ka metlha . "